

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

21.03.2025. sēdes protokols Nr. 4., 73.p.

**LĒMUMS** **Nr.** **2025/183**

**Par pašvaldības nekustamā īpašuma – dzīvokļa**

 **Raiņa iela 70-47, Pļaviņas, Aizkraukles novads,**

 **atsavināšanu, pārdodot izsolē, un izsoles Noteikumu apstiprināšanu**

Aizkraukles novada domes 2024.gada 20.novembrī pieņēma lēmumu Nr.947 (protokols Nr.20., 49.p.) ”Par pašvaldības dzīvokļa Raiņa iela 70-47, Pļaviņās, Aizkraukles novads, atsavināšanas uzsākšanu un ierakstīšanu zemesgrāmatā”, nolemjot nodot atsavināšanai brīvo dzīvokli, ierakstot to zemesgrāmatā un veicot dzīvokļa novērtēšanu pie sertificēta vērtētāja.

Nekustamais īpašums Raiņa iela 70-47, Pļaviņas, Aizkraukles novads, ar kadastra Nr. 32139001013, reģistrēts zemesgrāmatā 28.01.2025. zemesgrāmatas nodalījuma Nr. 264 47 uz Aizkraukles novada pašvaldības vārda. Dzīvoklis sastāv no divu istabu dzīvokļa ar kopējo platību 41.6 m2 un pie dzīvokļa piederošās kopīpašuma 3998/217751 domājamās daļas no būves ar kadastra apzīmējumu 32130010736001 un zemes ar kadastra apzīmējumu 32130010736. Dzīvoklis nav izīrēts.

Aizkraukles novada domes Objektu apsekošanas un mantas vērtēšanas komisija ar 21.01.2025. sēdes lēmumu Nr.36 (protokols Nr.4., 17.p.) noteikusi nekustamā īpašuma Raiņa iela 70-47, Pļaviņās, Aizkraukles novadā, nosacīto cenu 9773.00 EUR *(deviņi tūkstoši septiņi simti septiņdesmit trīs euro, 00 centi).*

Saskaņā ar Publiskas personas mantas atsavināšanas likuma 3.panta otro daļu, pašvaldība nekustamo īpašumu atsavina pārdodot izsolē, savukārt šī likuma 5.panta pirmā daļa nosaka, ka atļauju atsavināt publiskas personas nekustamo īpašumu dod attiecīgās atvasinātās publiskās personas lēmējinstitūcija.

Pašvaldību likuma 10.panta pirmās daļas 16.punkts noteic, ka domei ir tiesības lemt par nekustamo īpašumu atsavināšanu, savukārt šī likuma 73.panta ceturtā daļa nosaka, ka pašvaldībai ir tiesības atsavināt nekustamo īpašumu.

Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu,
Publiskas personas mantas atsavināšanas likuma 3.panta otro daļu, 5.panta pirmo daļu, Publiskas
personas finanšu līdzekļu un mantas izšķērdēšanas novēršanas likuma 3. un 7.pantu, Ministru
Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas
manta”, Aizkraukles novada domes Objektu apsekošanas un mantas vērtēšanas komisijas 2025.gada 21.janvārā sēdes lēmumu Nr.36 (sēdes protokols Nr.4., 17.p.), ievērojot Aizkraukles novada domes Apvienoto komiteju 13.03.2025. sēdes atzinumu, atklāti balsojot: ar 16 balsīm “PAR” (Gatis ĢŪTMANIS, Dāvis KALNIŅŠ, Guntis LIBEKS, Elita KAŅEPĒJA, Aigars LUKSS, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Arvis UPĪTS), “PRET” – nav, “ATTURAS” – nav, Aizkraukles novada dome **NOLEMJ**:

1. **Apstiprināt** dzīvokļa īpašuma Raiņa iela 70-47, Pļaviņas, Aizkraukles novads, kadastra Nr. 32139001013, atsavināšanai noteikto nosacīto sākumcenu **9773.00** EUR *(deviņi tūkstoši septiņi simti septiņdesmit trīs euro, 00 centi).*
2. **Atsavināt** Aizkraukles novada pašvaldības dzīvokļa īpašumu Raiņa iela 70-47, Pļaviņas, Aizkraukles novads, kadastra Nr. 32139001013 ar kopējo platību 41.6 m2 un pie dzīvokļa piederošo kopīpašuma 3998/217751 domājamo daļu no būves ar kadastra apzīmējumu 32130010736001 un zemes vienības ar kadastra apzīmējumu 32130010736, pārdodot to atklātā elektroniskā izsolē ar augšupejošu soli.
3. Apstiprināt atsavināmā dzīvokļa īpašuma Raiņa iela 70-47, Pļaviņas, Aizkraukles novads, izsoles Noteikumus (*pielikumā*).
4. Apstiprināt izsoles soli 200,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš – 2025.gada 20.jūnijs.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Nekustamā īpašuma Raiņa iela 70-47, Pļaviņas, Aizkraukles novads, Aizkraukles novads, izsoles Noteikumi Nr.2025/33 uz 4 lp.*

Domes priekšsēdētājs Leons Līdums